પાકિસ્તાનમાં ચુંટણી જેમ જેમ નજીક આવી રહી છે તેમ તેમ સુરક્ષાને લઈને પણ સવાલો ઉઠી રહ્યા છે. ચુસ્ત સુરક્ષાના દાવાઓ વચ્ચે પેશાવરના યાકાતુત વિસ્તારમાં એક ચુંટણી રેલી દરમિયાન આત્મઘાતી હુમલો કરવામાં આવ્યો હતો. જેમાં આવામી નેશનલ પાર્ટીના નેતા હારુન બિલ્લોરી સહિત ૧૫થી વધુ લોકોના મોત થયા છે. તેમજ ૬૫થી પણ વધુ લોકો ઘાયલ થયા છે જેમને પેશાવરની લેડી રીડીંગ હોસ્પિટલમાં સારવાર અર્થે ખસેડાયા છે.